COM7 วิ่งแรงเฉียด 5% โบรกฯ อัพเป้าใหม่ 45 บ. ปรับประมาณกำไรปี 63-64 เพิ่ม
COM7 วิ่งแรงเฉียด 5% โบรกฯ อัพเป้าใหม่ 45 บ. ปรับประมาณกำไรปี 63-64 เพิ่ม ล่าสุดอยู่ที่ 38.75 บาท บวก 1.75 บาท หรือ 4.73% มูลค่าซื้อขาย 474.14 ล้านบาท
COM7 วิ่งแรงเฉียด 5% โบรกฯ อัพเป้าใหม่ 45 บ. ปรับประมาณกำไรปี 63-64 เพิ่ม ล่าสุดอยู่ที่ 38.75 บาท บวก 1.75 บาท หรือ 4.73% มูลค่าซื้อขาย 474.14 ล้านบาท
18 ส.ค. 2563

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ล่าสุด ณ เวลา 15.01 น. อยู่ที่ 38.75 บาท บวก 1.75 บาท หรือ 4.73% สูงสุดที่ 39.25 บาท ต่ำสุดที่ 37 บาท ด้วยมูลค่าซื้อขาย 474.14 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น COM7 ปรับราคาเป้าหมายขึ้นเป็น 45 บาท จากเดิมที่ 37 บาท จากการปรับประมาณการกำไรเพิ่ม และ re-rate PER ขึ้น เพื่อสะท้อนความต้องการอุปกรณ์เพื่อรองรับ 5G/IoT ที่อยู่ในระดับสูงในปี 2564 โดยมีมุมมองเป็นบวกจากแนวโน้มรายได้ที่จะเพิ่มขึ้น โดยเฉพาะรายได้จาก Online ที่จะยังดีต่อเนื่อง และ Gross Profit Margin (GPM) จะกลับมาดีขึ้นจากจุดต่ำสุดในไตรมาส 2/63 จึงปรับประมาณการกำไรสุทธิปี 2563 ขึ้น 3% อยู่ที่ 1.27 พันล้าน และปี 2564 ขึ้น 10% อยู่ที่ 1.53 พันล้านบาท
โดยกำไรในช่วงครึ่งปีหลังคาดขยายตัว 6% เมื่อเทียบจากก่อน และ 27% เมื่อเทียบจากครึ่งปีแรก จากรายได้ที่จะขยายตัว 4% เมื่อเทียบจากก่อน และ 17% เมื่อเทียบจากครึ่งปีแรก หนุนโดยยอดขาย iPhone 12 ที่จะเปิดตัวในเดือน ต.ค. และ average sale per bill ที่เพิ่มขึ้น
ด้านราคาหุ้นปรับตัวขึ้น และ outperform SET +10%/+69% ในช่วง 1 และ 3 เดือนที่ผ่านมา สะท้อนผลการดำเนินงานไตรมาส 2/63 ที่ดีกว่าคาดมาก โดย outlook  ที่ยังดีต่อเนื่องในช่วงครึ่งปีหลัง และปี 2564 จากการทยอยเปิดตัวสมาร์ทโฟนรุ่น Flagship, การซื้ออุปกรณ์สินค้าไอทีเพื่อรองรับ 5G และสินค้า IoT ที่เกี่ยวกับสุขภาพ ซึ่งตลาดสินค้า IoT ในประเทศไทยมีการอัตราการขยายตัวที่สูงเฉลี่ยมากกว่าปีละ 27% ในช่วงปี 2561-2573